Gada snieguma ziņojuma, ko dalībvalstis iesniedz Eiropas Komisijai par Patvēruma, migrācijas un integrācijas fondu saskaņā ar Regulas (ES) 2021/1147 35. pantu
2. pielikums

Komunikācija un pamanāmība – Regulas (ES) 2021/1147 35. panta 2. punkta e) apakšpunkts: komunikācijas jomā veiktie pasākumi

Satura veidošana un izplatīšana tīmekļvietnēs:
· tīmekļvietnē www.esfondi.lv sadaļā "Drošība" grāmatvedības periodā ietvaros ir publicēti 110 informācijas materiāli (55 informācijas materiāli latviešu valodā un 55 informācijas materiāli angļu valodā), kas sniedz detalizētu informāciju par ES ieguldījumu iekšējās drošības stiprināšanā, tai skaitā, par uzsākto, īstenošanas procesā esošo un noslēgto ES iekšlietu fondu projektu mērķiem, īstenošanas gaitu un rezultātiem;
· tīmekļvietnēs www.iem.gov.lv un www.km.gov.lv ir publicēta visa nepieciešamā aktuālā informācija ES iekšlietu fondu finansējuma saņēmējiem.  

Preses relīzes un sociālo mediju aktivitātes:
· par ES iekšlietu fondu projektiem ir izplatītas preses relīzes, kas ir publicētas gan centrālajos, gan reģionālajos medijos;
· sociālajos tīklos ir īstenotas mērķtiecīgas, sabiedrību informējošas aktivitātes. Pēc Regulā noteiktā, tiek lietota ES emblēma “Līdzfinansē ES”, kā arī tiek lietots logotips “Nacionālais attīstības plāns 2027”. Iekšlietu ministrija ieviesusi labo praksi jaunajā ES fondu plānošanas periodā, proti, par katru ES iekšlietu fondu uzsākto projektu tiek publicētas preses relīzes un informācija ievietota sociālo mediju vietnēs Facebook, Instagram un X;
· pēc Iekšlietu ministrijas iniciatīvas, informācijas publicēšanai sociālajos medijos, ir izveidota īpaša mirkļbirka #ESfondiDROSIBA, pēc kuras viegli var atrast sociālo mediju rakstus par ES iekšlietu fondiem.

Sadarbība ar ES iekšlietu fondu finansējuma saņēmējiem:
· ES iekšlietu fondu finansējuma saņēmēji ir aktīvi iesaistīti komunikācijas procesā, daloties savos uzsāktajos projektos un rezultātos, kā arī informējot par projektu norises gaitu un noslēgtajiem projektiem;
· sabiedrībai pamanāmās vietās tika uzstādītas ilgtspējīgas plāksnes vai informācijas stendi, roll-up baneri, kas ne tikai informē sabiedrību par ES iekšlietu fondu ieguldījumu, bet arī vizuāli atspoguļo ES atbalstu. Šīs redzamās zīmes kalpo kā atgādinājums par ES līdzfinansējuma būtisko lomu, uzlabojot iedzīvotāju dzīves kvalitāti un veicinot drošības sajūtu.

Īpašās publicitātes aktivitātes Patvēruma, migrācijas un integrācijas fonda grāmatvedības perioda ietvaros:
· 2024. gada 6. februārī, sadarbībā deleģētā iestāde sadarbībā ar Valsts kancelejas Inovācijas laboratoriju, organizēja diskusiju “Jauni risinājumi trešo valstu pilsoņu līdzdalībai sabiedrības dzīvē”, kuras mērķis bija, iesaistot trešo valstu pilsoņus, vietējo kopienu pārstāvjus, kultūras institūcijas un pašvaldības, definēt ilgtspējīga un konkurētspējīga atbalsta mehānisma modeli trešo valstu pilsoņu kvalitatīvai līdzdalībai sabiedrības dzīvē. Diskusijā piedalījās pašvaldību, NVO, bibliotēku un citu institūciju pārstāvji no visiem Latvijas reģioniem un trešo valstu pilsoņi;
· 2024. gada 14. maijā, patvēruma meklētāju izmitināšanas centrā (turpmāk – PMIC) Liepnā, Alūksnes novadā, notika Eiropas Komisijas pārstāvju darba vizīte, par ko arī tika izvietota informācija sociālajos tīklos un www.esfondi.lv (https://www.esfondi.lv/par-es-fondiem/zinas/eiropas-komisijas-parstavji-atzinigi-verte-patveruma-mekletaju-izmitinasanas-centra-liepna-attistibu). Vīzītes mērķis bija pārliecināties par ES fondu finansējuma sekmīgo izmantošanu PMIC LIEPNA izveidē, labiekārtošanā un attīstībā;
· ņemot vērā to, ka 2024. gadā 9. maijā tika svinēta Eiropas diena, Iekšlietu ministrija izvietoja sociālajos tīklos un tīmekļvietnē esfondi.lv rakstu “Svinam Eiropas dienu! Arī iekšlietu nozarē šo gadu laikā esam piedzīvojuši būtisku izaugsmi un saņēmuši nozīmīgu atbalstu no ES”;
Rakstā tika uzsvērts – “Kopā ar ES atbalstu strādājam Latvijas iedzīvotāju labā – attīstām iekšlietu dienestu elastību reaģēt pret jebkuru izaicinājumu”. Rakstu var atrast šeit: https://www.esfondi.lv/par-es-fondiem/zinas/svinam-eiropas-dienu-ari-iekslietu-nozare-so-gadu-laika-esam-piedzivojusi-butisku-izaugsmi-un-sanemusi-nozimigu-atbalstu-no-eiropas-savienibas;
· 2024. gada 15. maijā Iekšlietu ministrija sadarbībā ar Kultūras ministriju ES mājā un tiešsaistē organizēja diskusiju, atzīmējot 20 gadus kopš Latvijas iestāšanās ES.  Diskusijas nosaukums - “20 gadi ES: no pirmajiem soļiem līdz integrācijai un līdzdalībai”. Tajā tika uzzināts par Vienas pieturas aģentūras integrācijas pakalpojumiem ārzemniekiem no trešajām valstīm. Tika uzklausītas arī pašvaldības, nevalstiskās organizācijas un paša jaunpienācēja pieredzes stāsts par iekļaušanos Latvijas sabiedrībā un saliedētas sabiedrības veidošanās izaicinājumiem. Diskusijas ieraksts skatāms šeit: https://www.facebook.com/watch/live/?ref=search&v=1108830340402990; 
· 2024. gada maijā un jūnijā tika īstenota informatīva kampaņa “Pamani cilvēku tirdzniecības draudus!”. Kampaņas mērķis ir Latvijā dzīvojošo Ukrainas civiliedzīvotāju vidū veicināt informētību par iespējamiem cilvēku tirdzniecības riskiem un preventīviem pasākumiem. Kampaņa ar dažādām aktivitātēm veicināja vispārēju informētību par cilvēku tirdzniecības riskiem Latvijā dzīvojošo Ukrainas civiliedzīvotāju vidū. Tā sniedza praktiskus ieteikumus, lai palīdzētu cilvēkiem sevi pasargāt, un informēja gan par to, kur vērsties pēc palīdzības, gan arī par citām atbalsta iespējām. Kampaņa bija vērsta uz cilvēku aizsardzību un kopēju cīņu pret cilvēku tirdzniecību, radot uzticību un solidaritāti. Kampaņas ietvaros sniegti praktiski ieteikumi, lai palīdzētu cilvēkiem sevi pasargāt no cilvēku tirdzniecības, līdztekus izplatīta informācija par to, kur meklēt palīdzību šādos noziedzīgos gadījumos. Īstenota sociālo mediju un reklāmas kampaņa, izstrādātas skaidrojošas infografikas un video (https://youtu.be/zqrKB7pnpmE?si=m8qIm__CGfcnrLVR), lai sniegtu informāciju par to, kā atpazīt potenciālus draudus un kā rīkoties, ja nepieciešama palīdzība cilvēku tirdzniecības gadījumā. Vienlaikus kampaņā iesaistīti vēstneši, kas savos sociālo mediju kontos dalījās ar aicinājumiem Latvijā dzīvojošiem Ukrainas civiliedzīvotājiem ievērot piesardzību, kad tiek meklēti jauni darba piedāvājumi.

